McDonald and Giles

McDonald and Giles je jediný spoločný štúdiový album britských hudobníkov Iana McDonalda a Michaela Gilesa. Vydaný bol v januári 1971 vydavateľstvom Island Records, nahratý bol medzi májom a júlom 1970. McDonald a Giles spoločne hrali v rokoch 1968 a 1969 v skupine King Crimson, s ktorou nahrali album In the Court of the Crimson King, a z ktorej odišli na konci roka 1969, lebo sa im nepáčilo, akým smerom ju gitarista Robert Fripp smeruje. Napriek tomu sa Giles ako bubeník objavil aj na druhom albume In the Wake of Poseidon (1970).

McDonald spoločne s Gilesom, jeho bratom Peterom (basgitara) a textárom Peterom Sinfieldom (obaja boli tiež členmi King Crimson), vytvoril progresívne rockový album, ktorý svojimi prvkami nadväzuje tak na ich hudobne zložitejšie tvorbu v King Crimson, tak aj na predchádzajúcu skupinu Giles, Giles and Fripp, kde obaja takisto pôsobili, a ktorá hrala jednoduchšie a popové piesne. Napríklad skladbu „Tomorrow's People“ napísal Michael Giles už v roku 1967, pre potreby tohto albumu bola predĺžená a prearanžované.

Album McDonald and Giles vyšlo neskôr aj v niekoľkých CD reedíciách, v niektorých z nich sú časti skladby „Birdman“ rozdelené do samostatných stôp. Reedícia z roku 2002 obsahuje niekoľko drobných odlišností v piesňach.

 Zoznam skladieb 
 „Suite in C“ – 11:14
 „Flight of the Ibis“ – 3:11
 „Is She Waiting?“ – 2:36
 „Tomorrow's People – The Children of Today“ – 7:00
 „Birdman“ – 21:22
 „The Inventor's Dream (O.U.A.T.)“
 „The Workshop“
 „Wishbone Ascension“
 „Birdman Flies!“
 „Wings in the Sunset“
 „Birdman – The Reflection““

 Hudobníci 
 Ian McDonald – gitara, klavír, organ, saxofón, flauta, klarinet, citara, spev
 Michael Giles – bicie, perkusie, spev
 Peter Giles – basgitara
 Steve Winwood – organ, klavír
 Michael Blakesley – trombón

 Referencie 

 Zdroj 

Kategória:Hudobné albumy z 1971